## Uredba o izmjenama i dopunama Uredbe o računovodstvu proračuna

### NN 74/2002 (21.6.2002.), Uredba o izmjenama i dopunama Uredbe o računovodstvu proračuna

# VLADA REPUBLIKE HRVATSKE

1212

Na teme­lju članka 39. stavka 1. Zakona o proračunu (»Na­rod­ne novine«,
broj 92/94), Vlada Republike Hrvatske je na sjednici održanoj 13. lip­nja 2002.
godine, donijela

## UREDBU

### O IZMJENAMA I DOPUNAMA UREDBE O RAČUNOVODSTVU PRORAČUNA

Članak 1.

U Uredbi o računovodstvu proračuna (»Narodne novine«, br. 96/94, 108/96
i 119/2001), u članku 4. stavku 1. riječi »izvora vlasništva« zamje­njuju se
riječima »vlastitih izvora«.

Članak 2.

U članku 8. stavak 2. mije­nja
se i glasi:

»(2) Ako se k­njigovodstveni
podaci obrađuju elektroničkim računalom, glavnu k­njigu treba po zak­ljuče­nju
tiskati i uvezati, a dnevnik čuvati na nekom od nosite­lja podataka.«

Članak 3.

U članku 13. iza stavka 2. dodaje
se stavak 3. koji glasi:

»(3) Iznimno od stavka 2.
ovog članka, rashodi za kratkotrajnu nefinancijsku imovinu u djelatnosti
zdravstva, te u obav­lja­nju vlastite trgovačke i proizvođačke djelatnosti ne
iskazuju se u trenutku nabave, već u trenutku stvarnog utroška odnosno
prodaje.«

Članak 4.

Članak 16 mije­nja se i
glasi:

»(1) Financijski izvještaji
proračuna i proračunskih korisnika jesu: Bilanca, Izvještaj o prihodima i
rashodima, primicima i izdacima, Izvještaj o novčanim tijekovima, Izvještaj o promjenama
u vrijednosti i obujmu imovine i obveza i Izvještaj o ostvarenim vlastitim
prihodima i rashodima. Sastavni dio financijskih izvještaja su i Bi­lješke.

(2) Bilanca je sustavni,
vrijednosno iskazan pre­gled imovine, obveza i vlastitih izvora na određeni
dan.

(3) Izvještaj o prihodima i
rashodima, primicima i izdacima je izvještaj u kojem se za izvještajno razdob­lje
iskazuju podaci o:

– prihodima,

– rashodima,

– promjenama na
nefinancijskoj imovini i

– promjenama na financijskoj
imovini i obvezama.

(4) U Izvještaju o novčanim
tijekovima se iskazuju:

1. pri­ljevi i od­ljevi novca
u izvještajnom razdob­lju i to:

– pri­ljevi i od­ljevi novca
iz poslovnih aktivnosti,

– pri­ljevi i od­ljevi novca
iz transakcija na nefinancijskoj imovini i

– pri­ljevi i od­ljevi novca
iz transakcija na financijskoj imovini i obvezama i

2. neto promjena novčanih
tijekova.

(5) U Izvještaju o promjenama
u vrijednosti i obujmu imovine i obveza iskazuju se svi utjecaji na neto vrijednost
koji nisu rezultat prihoda i rashoda, a klasificiraju se kao promjene u
vrijednosti ili promjene u obujmu imovine i obveza.

(6) Izvještaj o ostvarenim
vlastitim prihodima i rashodima je izvještaj o prihodima i rashodima ostvarenim
obav­lja­njem poslova osnovne i ostale djelatnosti na tržištu, te ostalim
rashodima poslova­nja i nabave nefinancijske imovine pokrivenim iz prihoda
ostvarenih obav­lja­njem poslova na tržištu.

(7) Bi­lješke su dopuna
podataka iz financijskih izvještaja.

(8) Financijski izvještaji
sastav­ljaju se za razdob­lja u toku godine i za proračunsku godinu.

(9) Financijski izvještaji za
razdob­lja u toku godine čuvaju se dvije godine po isteku godine u kojoj su
sastav­ljeni, a za proračunsku godinu čuvaju se trajno i u izvorniku.

(10) Oblik i sadržaj
financijskih izvještaja, razdob­lja za koja se predočavaju, te obvezu i rokove ­njihova
predočava­nja propisuje ministar financija.«

Članak 5.

Članak 17. mije­nja se i
glasi:

»(1) Financijski izvještaji
se sastav­ljaju za razdob­lje 1. siječ­nja do 31. ožujka, 1. siječ­nja do 30.
lip­nja, 1. siječ­nja do 30. rujna i za proračunsku godinu.

(2) Proračuni i proračunski
korisnici financijske izvještaje za razdob­lja u toku godine dostav­ljaju u
roku od 10 dana po isteku izvještajnog razdob­lja. Proračunski korisnici i
proračuni financijske izvještaje za proračunsku godinu dostav­ljaju do 31.
siječ­nja tekuće godine za prethodnu godinu.

(3) Ministarstva/razdjeli,
općine, gradovi i županije konsolidirane financijske izvještaje za razdob­lja u
toku godine dostav­ljaju u roku od 20 dana po isteku izvještajnog razdob­lja.
Ministarstva/razdjeli, općine, gradovi i županije konsolidirane financijske
izvještaje za proračunsku godinu dostav­ljaju do 28. ve­ljače tekuće godine za
prethodnu godinu.

(4) Ministarstvo financija
konsolidirani financijski izvještaj opće države za razdob­lja u toku godine
sastav­lja u roku od 30 dana po isteku izvještajnog razdob­lja. Ministarstvo
financija konsolidirani financijski izvještaj opće države za proračunsku godinu
sastav­lja do 31. ožujka tekuće godine za prethodnu godinu.«

Članak 6.

Članak 18. mije­nja se i
glasi:

»(1) Ministarstva/razdjeli
konsolidiraju financijske izvještaje proračunskih korisnika koji su, prema
organizacijskoj klasifikaciji proračuna, u ­njihovom sastavu i svoj financijski
izvještaj, te ih iskazuju kroz konsolidirani financijski izvještaj koji dostav­ljaju
Ministarstvu financija.

(2) Jedinice lokalne i
područne (re­gionalne) samouprave konsolidiraju financijske izvještaje
proračunskih korisnika za koje su nadležne i financijski izvještaj proračuna te
ih iskazuju kroz konsolidirani financijski izvještaj koji dostav­ljaju
Ministarstvu financija.

(3) Ministarstvo financija
konsolidira:

– konsolidirane financijske
izvještaje ministarstava/razdjela, financijske izvještaje izvanproračunskih
fondova i financijske izvje­štaje drugih pravnih osoba uk­ljučenih u središ­nju
državu, te sastav­lja financijski izvještaj središ­nje države;

– konsolidirane financijske
izvještaje jedinica lokalne i područne (re­gionalne) samouprave, te sastav­lja
financijski izvje­štaj lokalne države i

– financijski izvještaj
središ­nje države i financijski izvještaj lokalne države, te sastav­lja
konsolidirani financijski izvještaj opće države.«

Članak 7.

Članak 19. briše se.

Članak 8.

Članak 20. mije­nja se i
glasi:

»(1) Proračunski korisnici
državnog proračuna financijske izvještaje dostav­ljaju:

– ministarstvu/razdjelu u
čijem su sastavu prema organizacijskoj klasifikaciji proračuna,

– proračunski korisnici koji
su ujedno razdjel/glava financijske izvještaje dostav­ljaju Ministarstvu
financija.

(2) Proračunski korisnici jedinica lokalne i područne (re­gionalne)
samouprave financijske izvještaje dostav­ljaju nadležnoj jedinici lokalne i
područne (re­gionalne) samouprave.

(3) Proračunski korisnici jedinica lokalne i područne (re­gionalne)
samouprave, koji su procesom decentralizacije prešli iz središ­nje države u
jedinice lokalne i područne (re­gionalne) samouprave, financijske izvještaje
dostav­ljaju i ministarstvu koje je za ­njih bilo nadležno prije procesa
decentralizacije.

(4) Državni proračun i korisnici državnog proračuna, proračuni i
proračunski korisnici jedinica lokalne i područne (re­gionalne) samouprave,
financijske izvještaje za proračunsku godinu dostav­ljaju nadležnom područnom
uredu Državnog ureda za reviziju.

(5) Ministar financija može propisati, da se financijski izvještaji
dostav­ljaju i drugim tijelima državne uprave.«

Članak 9.

U članku 24. iza stavka 3. dodaje se stavak 4. koji glasi:

»(4) Iznimno, u 2002. godini prvi financijski izvještaji koje je
potrebno sastaviti i dostaviti u skladu s odredbama ove Uredbe, su financijski
izvještaji za razdob­lje 1. siječ­nja do 30. lip­nja 2002. godine, i to u s­ljedećim
rokovima:

– proračuni i proračunski korisnici financijske izvještaje dostav­ljaju
u roku od 25 dana po isteku izvještajnog razdob­lja;

– ministarstva/razdjeli, općine, gradovi i županije konsolidirane
financijske izvještaje dostav­ljaju u roku od 35 dana po isteku izvještajnog
razdob­lja;

– Ministarstvo financija konsolidirani financijski izvještaj opće države
sastav­lja u roku od 45 dana po isteku izvještajnog razdob­lja.«

Članak 10.

Ova Uredba stupa na snagu osmoga dana od dana objave u »Narodnim
novinama«.

Klasa: 401-01/94-01/02
Urbroj: 5030120-02-1
Zagreb, 13. lip­nja 2002.

Potpredsjednik,
zamjenik predsjednika
**Dražen Budiša,** v. r.

Uredba, NN 74/2002-1212